钦定古今图书集成/明伦汇编/氏族典/第234卷 > 张亮则
## 钦定古今图书集成/明伦汇编/氏族典/第234卷 > 张亮则

按《汉中士女志》：亮则字元修，南郑人也。为牂牱太守，
威著南土。永昌、越巂谋欲反，畏亮则，相谏而止，号曰
“卧虎。”以戍狄勋，迁护羌校尉，征拜扶风，又换临桂阳，
皆平盗贼。巴郡板楯反，拜隆集校尉，镇汉中。徙梁州
刺史，又为魏郡太守，所在称治。灵帝崩后，大将军袁
绍表为长史，不就，丞相曹公拜度辽将军。